

 Община Априлци

|  |
| --- |
|   |

**ДО**

**ОБЩИНСКИ СЪВЕТ**

**ГР. АПРИЛЦИ**

**ПРЕДЛОЖЕНИЕ**

**ОТ Д-Р МЛАДЕН МАКСИМОВ ПЕЛОВ – КМЕТ НА ОБЩИНА АПРИЛЦИ**

**ОТНОСНО: Одобряване промени в структурата на общинска администрация и общата численост.**

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ОБЩИНСКИ СЪВЕТНИЦИ,**

 Съгласно разпоредбата на чл. 21, ал. 1, т. 2 от ЗМСМА, в компетентността на Общински съвет е да одобри структурата на общинската администрация и общата численост на лицата, работещи в нея, по предложение на кмета на общината.

Действащата до момента структура на администрацията е одобрена с Решениe № 392 от Протокол №36/25.01.2018 г..

Съобразно цитираните решения общата численост на Общинска администрация – Априлци към месец март 2018 г. е 32 броя в Делегираната от държавата дейност „Общинска администрация”, в съответствие с нормативните изисквания на Закона за администрацията и чл. 15, ал. 2 от ЗМСМА.

Настоящото ми предложение за откриване на нов щат в организационната структура е съобразено и с настъпили редица съществени изменения на нормативната уредба на местно и централно ниво, а именно чл. 29а от Закона за изменение и допълнение на Закона за местното самоуправление и местната администрация (ДВ, бр. 7 от 2018 г.) /Приложение 3/.

Чл. 29а. се изменя така:

„Чл. 29а. (1) В структурата на общинска администрация се създава самостоятелно звено, което подпомага работата на общинския съвет и на неговите комисии и осъществява организационно-техническото и административно обслужване на тяхната дейност. Звеното е на пряко подчинение на председателя на общинския съвет.

(2) Числеността на служителите в звеното се включва в общата численост на общинската администрация и заедно с щатното му разписание се утвърждава по реда на чл. 21, ал. 1, т. 1 по предложение на председателя на общинския съвет.

(3) Служителите в звеното подпомагат дейността на председателя на общинския съвет при осъществяване на правомощията му по подготовката, свикването и провеждането на заседанията на общинския съвет и на неговите комисии.

(4) Председателят на общинския съвет утвърждава длъжностните характеристики, ръководи и контролира дейността на служителите в звеното. Оценяването на изпълнението на длъжността на служителите в звеното се извършва от председателя на общинския съвет.

(5) Организацията на дейността и функциите на звеното се определят в правилника по чл. 21, ал. 3.

(6) Служителите в звеното се назначават и освобождават от кмета на общината по предложение на председателя на общинския съвет. Кметът на общината не може да назначава или да освобождава служители в звеното, за които не е направено писмено предложение от председателя на общинския съвет.”

Основание за предложението:

Основна цел на длъжността подпомага работата на общинския съвет и на неговите комисии и осъществява организационно-техническото и административно обслужване на тяхната дейност. Звеното е на пряко подчинение на председателя на общинския съвет. Служителите в звеното подпомагат дейността на председателя на общинския съвет при осъществяване на правомощията му по подготовката, свикването и провеждането на заседанията на общинския съвет и на неговите комисии. Тези цели изискват за тази длъжността да се открие нов щат - 1 бр. Главен специалист „Общински съвет”.

Те са съобразени с всички задължителни изисквания, заложени в нормативните актове, отнасящи се до структуриране на общинската администрация. Предвид гореизложеното предлагам на вашето внимание следния:

  **ПРОЕКТ ЗА РЕШЕНИЕ:**

**На основание чл. 21, ал. 1, т. 2 от ЗМСМА, чл. 15, ал. 2 от ЗМСМА, чл. 12 и чл. 13 от Закона за администрацията, Общински съвет Априлци**

**РЕШИ:**

**1. Открива :**

 **- 1 щатен брой Главен специалист „Общински съвет”.**

**2. Одобрява обща численост на общинска администрация 33 бр., разпределени по длъжности съгласно Приложение 1, Приложение 2 и Приложение 3, представляващи неразделна част от настоящото предложение.**

**3. Кметът на общината да отрази съответните корекции в длъжностното разписание на общинската администрация.**

**Приложение: съгласно текста.**

Изготвил:……………….

/Ваня Иванова – Секретар на община Априлци/

**Д-Р МЛАДЕН ПЕЛОВ**

*Кмет на Община Априлци*

|  |
| --- |
|  гр. Априлци, обл. Ловеч, ул. „Васил Левски” № 109, тел.06958/22-22, факс 06958/22-85 e-mail: apriltsi1976@abv.bg; www. obshtina-apriltsi.com |

**Приложение № 1**

*Проект 2018 г.*

 **На основание чл. 21, ал. 1, т. 2 от ЗМСМА**

 **Определя структурата и числеността на персонала на Общинска администрация – Априлци за 2018 год., както следва:**

|  |  |  |  |
| --- | --- | --- | --- |
| **№ по ред** | **№ на дейност****от ЕБК** | **НАИМЕНОВАНИЕ НА ДЕЙНОСТТА** | **ЩАТНИ БРОЙКИ** |
| **1.** | **122** | **Кмет на общината** | **1** |
| **2.** | **122** | **Заместник-кмет** | **1** |
| **3.** | **122** | **Кмет на кметство** | **1** |
| **4.** | **122** | **Кметски наместник** | **2** |
| **5.** | **122** | **Секретар** | **1** |
| **6.** | **122** | **Главен архитект** | **1** |
| **7.** | **122** | **Финансов контрольор** | **1** |
| **8.** | **122** | **Главен експерт „Бедствия, аварии и извънредни ситуации, отбранително-мобилизационна подготовка материално-техническо и транспортно обслужване”(служител по сигурност на информацията)** | **1** |
| **9.** | **122** | **Главен специалист „Общински съвет”** | **1** |
|  |  | **ОБЩА АДМИНИСТРАЦИЯ** |  |
|  |  | **ДИРЕКЦИЯ „Финансово-стопански дейности, административно, правно и информационно обслужване”** |  |
| **10.** | **122** | **Директор на дирекция „ФСДАПИО”, той и гл. счетоводител** | **1** |
| **11.** | **122** | **Главен специалист „Счетоводство и бюджет”** | **1** |
| **12.** | **122** | **Старши специалист „Счетоводител”** | **1** |
| **13.** | **122** | **Технически сътрудник „Касиер-домакин”** | **1** |
| **14.** | **122** | **Главен специалист „Човешки ресурси”** | **1** |
| **15.** | **122** | **Главен специалист ”ГРАО и връзки с обществеността”** | **1** |
| **16.** | **122** | **Главен специалист „ОБЦИУГ”** | **1** |
| **17.** | **122** | **Специалист „ОБЦИУГ”** | **2** |
|  |  |  |  |
|  |  | **СПЕЦИАЛИЗИРАНА АДМИНИСТРАЦИЯ** |  |
|  |  | **ДИРЕКЦИЯ „Устройство на територията, общинска собственост и евроинтеграция”** |  |
| **18.** | **122** | **Директор на дирекция „УТОСЕ”** | **1** |
| **19.** | **122** | **Старши специалист „ТСУ”** | **2** |
| **20.** | **122** | **Главен експерт „Общинска собственост, обществени поръчки и транспорт”** | **1** |
| **21.** | **122** | **Специалист „Общински имоти, земи и гори”** | **1** |
| **22.** | **122** | **Главен специалист „Програми и проекти”** | **1** |
| **23.** | **122** | **Старши специалист „Образование, социални програми, проекти и кохезионни политики”** | **1** |
| **24.** | **122** | **Старши специалист „Екология и инспекторат”** | **1** |
| **25.** | **122** | **Специалист „Туризъм, култура и спорт”** | **1** |
| **26.** | **122** | **Старши специалист „Местни данъци, такси и общински пазари”** | **1** |
| **27.** | **122** | **Старши специалист „Местни данъци такси”** | **2** |
| **28.** | **122** | **Технически сътрудник „Касиер местни данъци и такси”** | **1** |
| **29.** | **122** | **Младши специалист „Обществени поръчки”** | **1** |
|  |  | **ЩАТНИ БРОЙКИ – ОБЩО:** | **33 бр.** |